Z A P I S N I K
3. sjednice Vijeća Gradske četvrti Brezovica, 
održane 23. rujna 2021. u sjedištu Gradske četvrti Brezovica,
 Brezovička cesta 100, s početkom u 18,00 sati


Nazočni članovi Vijeća Gradske četvrti Brezovica: 
Tomislav Cavrić, Ivan Pucko, Irena Borovina, Zdravko Harmicar, Vladimir Iviček, Ivica Kovačić, Ivica Mavračić, Marina Pucević, Srećko Tatar i Nenad Žugaj.

Nenazočni članovi Vijeća Gradske četvrti Brezovica:
Sonja Soldo.

Nazočni djelatnici Gradskog ureda za mjesnu samoupravu:
Milan Kulaš, voditelj Područnog odsjeka Brezovica (Novi Zagreb),
Lidija Špišić, stručni referent za rad tijela mjesne samouprave.

Ostali nazočni:
Zlatko Katulić, predsjednik Vijeća Mjesnog odbora Horvati i
M.M., Kupinečki Kraljevec.

Sjednicu otvara gospodin Tomislav Cavrić, predsjednik Vijeća Gradske četvrti Brezovica i pozdravlja sve nazočne.
Konstatira da sjednici nazoči 10 od 11 članova Vijeća te su stečeni uvjeti za raspravu i pravovaljano odlučivanje.
Prije utvrđivanja dnevnog reda, predsjednik otvara raspravu o zapisniku 2. sjednice.
Obzirom da se nitko ne javlja za riječ, zapisnik daje na usvajanje. 
Vijeće je jednoglasno (10 „za“) usvojilo zapisnik 2. sjednice.
Predsjednik konstatira da su članovi Vijeća primili prijedlog dnevnog reda i materijale. Pita ima li još prijedloga za dopunu.
Vladimir Iviček traži da se dnevni red dopuni  prijedlogom VMO Kupinečki Kraljevec – centar za izgradnju dječjeg vrtića.
Predsjednik Vijeća obrazlaže da će ga uvrstiti na dnevni red iduće sjednice.
Obzirom da nema drugih prijedloga, daje prijedlog dnevnog reda na usvajanje.
Vijeće je jednoglasno (10 „za“) usvojilo slijedeći 

dnevni red:        
1. Prijedlog zaključka o prijedlogu izmjene Financijskog plana Gradske četvrti 
    Brezovica za 2021. 
  2. Prijedlog zaključka o korištenju sredstava s pozicije „Ostali nespomenuti rashodi 
      poslovanja“ Gradske četvrti Brezovica
  3. Prijedlog zaključka o prijedlogu gradnje nove osnovne škole s dvoranom za tjelesni 
      odgoj u Donjem Dragonošcu
4. Prijedlog zaključka o o prijedlogu za postavljanje prometne opreme tipa „New 
    jersey“ na poljskom putu,  označenom kao k.č.br. 881/23 k.o. Brezovica, kod 
    raskrižja s  Brezovičkom cestom 
  5. Prijedlog zaključka o prijedlogu kandidata za suce porotnike Općinskog kaznenog u 
       Zagrebu
  6. Prijedlog zaključka o prijedlogu člana Savjeta za zdravlje
  7. Prijedlog zaključka o davanju mišljenja na Odluku o izradi izmjena i dopuna 
      Prostornog plana Grada Zagreba te o sadržaju strateške studije  o utjecaju izmjena 
      i dopuna Prostornog plana Grada Zagreba na okoliš  
8. Prijedlog zaključka o davanju mišljenja na Nacrt prijedloga Odluke o izmjenama i 
    dopunama Odluke o nerazvrstanim cestama
9. Prijedlog zaključka o davanju mišljenja na Prijedlog odluke o izmjenama i 
    dopunama Proračuna Grada Zagreba za 2021.
10. Prijedlog zaključka o davanju mišljenja na Prijedlog izmjena Programa građenja 
      komunalne infrastrukture na području Grada zagreba u 2021.
11. Prijedlog zaključka o davanju mišljenja na Prijedlog izmjena i dopuna Programa
      održavanja javnih prometnih površina, građevina i uređaja javne namjene, javne 
      rasvjete te izvanrednog održavanja nerazvrstanih cesta na području Grada Zagreba 
      u 2021.
12. Prijedlog zaključka o davanju mišljenja na Nacrt prijedloga Odluke o mjestima za 
      trgovinu na malo izvan prodavaonica i tržnica na malo koja se obavlja na pokretnim 
      napravama i vanjskom izgledu pokretnih naprava i privremenih građevina
13.Pitanja, prijedlozi i obavijesti
      - informacija o sastancima u ViO i Gradskom uredu za prostorno uređenje  


Ad 1) Prijedlog zaključka o prijedlogu izmjene Financijskog plana Gradske četvrti 
          Brezovica za 2021. 

           Predsjednik Vijeća, Tomislav Cavrić, konstatira da su članovi Vijeća primili Prijedlog u pisanom obliku, obrazlaže isti te otvara raspravu.
          Potpredsjednik Vijeća, Ivan Pucko traži pojašnjenje stavke „Kapitalne donacije neprofitnim organizacijama“.
          Voditelj P.O. Brezovica, Milan Kulaš odgovara da Vijeće može planirati uređivanje objekata neprofitnim organizacijama te da je Vijeće u prethodnim mandatnim razdobljima s navedene pozicije uređivalo crkve, a mogu se uređivati objekti i drugih neprofitnih organizacija. Nakon što odluku Vijeća o donaciji neprofitnim organizacijama odobri Gradonačelnik, sredstva se mogu koristiti, a nadzor radova vrši se u organizaciji Grada Zagreba.
         Obzirom da nema drugih pitanja ni novih prijedloga, predsjednik Vijeća daje Prijedlog zaključka na usvajanje.
          Vijeće je jednoglasno (10 „za“) donijelo


ZAKLJUČAK
                     o prijedlogu izmjene Financijskog plana Gradske četvrti Brezovica za 2021. 

           
1. Vijeće je razmotrilo potrebu izmjene Financijskog plana Gradske četvrti Brezovica za 2021. 
                 

      2.Vijeće predlaže u Financijskom planu Gradske četvrti Brezovica za 2021. sljedeće izmjene:
·  Sredstava s pozicije 3821 „Kapitalne donacije neprofitnim organizacijama“,  u iznosu od 100.000,00 kn, uvrstiti na poziciju 3232 „Usluge tekućeg i investicijskog održavanja“.

3. Ovaj se zaključak dostavlja Gradskom uredu za mjesnu samoupravu na daljnje postupanje.


Ad 2) Prijedlog zaključka o korištenju sredstava s pozicije „Ostali nespomenuti rashodi 
         poslovanja“ Gradske četvrti Brezovica

        Predsjednik Vijeća, Tomislav Cavrić, konstatira da su članovi Vijeća primili Prijedlog u pisanom obliku te otvara raspravu.      
         Milan Kulaš pojašnjava da zaključak Vijeća ide na odobrenje Gradonačelniku pa će Grad raspisati javni poziv.
         Vladimir Iviček izražava nezadovoljstvo budući da Vijeće nema nikakovu samostalnost, odn. nema mogućnosti samostalno raspolagati barem sa 2% Proračuna
        Obzirom da se nitko ne javlja za riječ, Predsjednik Vijeća daje Prijedlog na usvajanje.
Vijeće je jednoglasno (10 „za“) donijelo


 ZAKLJUČAK 
o korištenju sredstava


1. Vijeće odobrava isplatu sredstava, iz Razdjela Proračuna Grada Zagreba 005-02, Pozicije       257-3299 “Ostali nespomenuti rashodi poslovanja” Gradske četvrti Brezovica, u iznosu od 
5.000,00 kn, za uslugu nabave 13 cvjetnih aranžmana i 13 lampaša za protoklarne potrebe  Vijeća Gradske četvrti Brezovica, a povodom obilježavanja blagdana Svih svetih.
   
   
2.  Ovaj će zaključak izvršiti Gradski ured za mjesnu samoupravu. 



Ad 3) Prijedlog zaključka o prijedlogu gradnje nove osnovne škole s dvoranom za 
          tjelesni odgoj u Donjem Dragonošcu

       Predsjednik Vijeća konstatira da su članovi Vijeća uz ovu točku dnevnog reda primili Prijedlog zaključka. Informira članove Vijeća o sjednici Vijeća Mjesnog odbora Dragonožec na temu izgradnje nove osnovne škole u Dragonošcu budući da nakon potresa u Petrinji zgrada PŠ Dragonožec nije za uporabu te učenici pohađaju nastavu u objektu MO Dragonožec. Sjednici su prisustvovali i predstavnici Društva „Naša djeca“, ravnatelj OŠ Brezovica,  predstavnici roditelja te član Vijeća Gradske četvrti Brezovica, Ivica Kovačić. Mještani Dragonošca ne prihvaćaju rješenje koje nudi Gradski ured za obrazovanje, odn. da se izgradi nova zgrada područne osmogodišnje škole, već žele izgradnju nove samostalne osmogodišnje škole. Otvara raspravu.
      Potpredsjednik Vijeća, Ivan Pucko je mišljenja da će odbacivanje rješenja koje nudi Gradski ured za obrazovanje produžiti rješenje, odn. brzinu realizacije poboljšanja uvjeta školovanja  djece, no smatra da bi Vijeće Gradske četvrti Brezovica trebalo podržati želju Vijeća Mjesnog odbora Dragonožec i građana tog područja.
      Nakon rasprave u kojoj su sudjelovali članovi Vijeća: Ivica Kovačić, Srećko Tatar, Marina Pucević, Zdravko Harmicar te Irena  Borovina, predsjednik Vijeća daje Prijedlog na usvajanje.
       Vijeće je jednoglasno (10 „za“) donijelo 


ZAKLJUČAK
o prijedlogu za žurnu gradnju nove osnovne škole s dvoranom za tjelesni odgoj
u Donjem Dragonošcu


1. Na zamolbu Vijeća Mjesnog odbora Dragonožec, Vijeće je ponovo razmotrilo potrebu gradnje škole s dvoranom za tjelesni odgoj u Donjem Dragonošcu, a zbog  neuporabivosti postojeće škole uzrokovane potresom od 29. prosinca 2020.
           
2. Vijeće predlaže gradnju nove osnovne (osmogodišnje) škole s dvoranom za tjelesni odgoj na k.č.br. 149/1 k.o. Dragonožec, u vlasništvu OŠ Brezovica.


3. Ovaj se zaključak dostavlja Gradskom uredu za obrazovanje i Gradskom uredu za mjesnu samoupravu.
                      

Ad 4) Prijedlog zaključka o o prijedlogu za postavljanje prometne opreme tipa „New 
           jersey“ na poljskom putu,  označenom kao k.č.br. 881/23 k.o. Brezovica, kod 
           raskrižja s  Brezovičkom cestom 

          Predsjednik Vijeća, Tomislav Cavrić konstatira da su članovi Vijeća primili Prijedlog zaključka u pisanom obliku. Otvara raspravu.
          Irena Borovina pita koji je trošak postavljanja prometne opreme iz Prijedloga zaključka i tko će to financirati. 
Voditelj P.O. Brezovica, Milan Kulaš odgovara da to plaća Gradski ured za prostorno uređenje, izgradnju Grada, graditeljstvo, komunalne poslove i promet, ukoliko izda rješenje.
Obzirom da se više nitko ne javlja za riječ, predsjednik Vijeća daje Prijedlog na usvajanje.
Vijeće je jednoglasno (10 „za“) donijelo

ZAKLJUČAK
o prijedlogu za postavljanje prometne opreme tipa „New jersey“ na poljskom putu, označenom kao k.č.br. 881/23 k.o. Brezovica, kod raskrižja s  Brezovičkom cestom


2. Vijeće je razmotrilo zamolbe Vijeća Mjesnog odbora Brezovica i građana za onemogućavanje navoženja smeća na poljski put u Brezovičkom polju, označen kao 881/23 k.o. Brezovica                


3. Vijeće je suglasno sa zamolbom te predlaže postavljanje prometne opreme tipa „New jersey“ na predmetnom putu kod raskrižja s Brezovičkom cestom. 

               
1. Ovaj se zaključak dostavlja Gradskom uredu za prostorno uređenje, izgradnju Grada. graditeljstvo, komunalne poslove i promet, Sektoru za promet.

     
   Ad 5) Prijedlog zaključka o prijedlogu kandidata za suce porotnike Općinskog kaznenog 
              u Zagrebu

              Predsjednik Vijeća, Tomislav Cavrić konstatira da su članovi Vijeća primili šprancu Prijedloga zaključka u pisanom obliku. Obzirom da je zaprimljen samo jedan prijedlog kandidata za suce porotnike, daje riječ predlagateljici, članici Vijeća, gđi Ireni Borovina. 
Irena Borovina obrazlaže prijedlog da Vijeće predloži Moniku Antunović za kandidatkinju za suca porotnika za mladež.
Obzirom da nema primjedbi, niti drugih prijedloga, predsjednik Vijeća utvrđuje Prijedlog zaključka te ga daje na usvajanje. 
Vijeće je jednoglasno (10 „za“) donijelo


ZAKLJUČAK
                  o prijedlogu kandidata za suce porotnike Općinskog kaznenog u Zagrebu
                               
                         
1. Vijeće je razmotrilo zamolbu Odbora za izbor i imenovanja Gradske skupštine Grada Zagreba za predlaganje kandidata za suce porotnike Općinskog kaznenog suda u Zagrebu.

2. Vijeće za suca porotnika za mladež predlaže Moniku Antunović iz naselja Horvati, Horvati 51, 10436 Rakov Potok

      3.   Ovaj se zaključak dostavlja Odboru za izbor i imenovanja Gradske skupštine Grada Zagreba.


Ad 6) Prijedlog zaključka o prijedlogu člana Savjeta za zdravlje

      Predsjednik Vijeća konstatira da su članovi Vijeća primili Prijedlog zaključka u pisanom obliku te otvara raspravu.
Obzirom da se nitko ne javlja za riječ, daje Prijedlog na usvajanje.
     Vijeće je jednoglasno (10 “za”) donijelo


ZAKLJUČAK
o prijedlogu člana Savjeta za zdravlje
   
               
1. Vijeće Gradske četvrti Brezovica razmotrilo je zamolbu Gradskog ureda za zdravstvo
      za predlaganje člana Vijeća Gradske četvrti Brezovica za člana Savjeta za zdravlje.                   
  
                               
2. Vijeće predlaže za člana Savjeta za zdravlje članicu Vijeća Marinu Pucević, Obreška cesta 66, 10020 Novi Zagreb, stručna prvostupnica marketinga (bacc.oec.), mob. 098 232 230,  e-mail: marina.pucevic@gmail.com.                


3. Ovaj se zaključak dostavlja Gradskom uredu za zdravstvo.


Ad 7) Prijedlog zaključka o davanju mišljenja na Odluku o izradi izmjena i dopuna 
           Prostornog plana Grada Zagreba te o sadržaju strateške studije  o utjecaju 
           izmjena i dopuna Prostornog plana Grada Zagreba na okoliš  


          Predsjednik Vijeća konstatira da su članovi Vijeća primili Prijedlog zaključka u pisanom obliku te otvara raspravu.
          Potpredsjednik Vijeća, Ivan Pucko iznosi da temeljem konzultacije sa predstavnicima udruge Obraz podnosi amandman da se dopuni točka 2. Zaključka, na način da se uz traženje „- brisanje lokacije Obrešćica kao lokacije za izgradnju kompostane, i u tekstualnom i u grafičkom dijelu, te odrediti alternativnu lokaciju“ dopuni tekstom: „a lokaciju Obreščica prenamijeniti u sportsku ili rekreacijsku zonu“
         Obzirom da se nitko ne javlja za riječ, predsjednik Vijeća daje amandman na usvajanje.
         Vijeće je jednoglasno (10 „za“) prihvatilo amandman te on postaje sastavni dio Prijedloga zaključka. 
         Predsjednik Vijeća utvrđuje novi Prijedlog zaključka te ga daje na usvajanje.
         Vijeće je jednoglasno (10 “za”) donijelo

ZAKLJUČAK
o davanju mišljenja na Odluku o izradi izmjena i dopuna Prostornog plana Grada Zagreba te o sadržaju strateške studije  o utjecaju izmjena i dopuna Prostornog plana 
                                             Grada Zagreba na okoliš  


1.Vijeće je razmotrilo zamolbu Gradskog ureda za strategijsko planiranje i razvoj Grada za 
    davanju mišljenja na Odluku o izradi izmjena i dopuna Prostornog plana Grada Zagreba te o   sadržaju strateške studije  o utjecaju izmjena i dopuna Prostornog plana Grada Zagreba na okoliš.  

 2. Vijeće je mišljenja da je u Ciljeve i programska polazišta izmjena i dopuna Plana, sukladno Zaključku Vijeća KLASA: 026-03/19-01/21, URBROJ: 251-06-11-8-19-8, od 29. travnja 2020., trebalo uvrstiti sljedeće:
      - brisanje lokacije Obreščica kao lokacije za izgradnju kompostane, i u tekstualnom i u 
        grafičkom dijelu, odrediti alternativnu lokaciju, a lokaciju Obreščica prenamjeniti u 
        sportsku ili rekreacijsku zonu;
      - vraćanje III. zone vodozaštite na stare granice;
      - vraćanje Obreščice u ekološku mrežu
      - zanačajni utjecaj na prometnu povezanost (odsječenost nakon izgradnje željezničke 
pruge) južnih naselja Gradske četvrti Brezovica s dugim naseljima u Četvrti te Gradom Zagrebom

3. Vijeće predlaže da se u sadržaj strateške studije  o utjecaju izmjena i dopuna Prostornog     
     plana Grada Zagreba na okoliš  uvrsti nova obilazna željeznička pruga za teretni promet
     
4. Ovaj se zaključak dostavlja Gradskom uredu za strategijsko planiranje i razvoj Grada, 
    Republike Austrije 18, 10000 Zagreb, s pozivom  na Klasu:350-07/18-02/419.


Ad 8) Prijedlog zaključka o davanju mišljenja na Nacrt prijedloga Odluke o 
          izmjenama i dopunama Odluke o nerazvrstanim cestama


          Predsjednik Vijeća konstatira da su članovi Vijeća primili Prijedlog zaključka u pisanom obliku te otvara raspravu.
Obzirom da se nitko ne javlja za riječ, daje Prijedlog na usvajanje.
         Vijeće je jednoglasno (10 “za”) donijelo

ZAKLJUČAK
                       o davanju  mišljenja na Nacrt prijedloga Odluke o izmjenama i dopunama 
                                                          Odluke o nerazvrstanim cestama

           
1. Vijeće je razmotrilo zamolbu Stručne služba gradonačelnika za davanje mišljenja na Nacrt prijedloga Odluke o izmjenama i dopunama Odluke o nerazvrstanim cestama

      
2. Vijeće je suglasno s Nacrtom iz točke 1. zaključka.

         
1. Ovaj se zaključak dostavlja Gradskom uredu za prostorno uređenje, izgradnju Grada, graditeljstvo, komunalne poslove i promet, Sektoru za pravne i financijske poslove, Šubićeva 38.


Ad 9) Prijedlog zaključka o davanju mišljenja na Prijedlog odluke o izmjenama i 
          dopunama Proračuna Grada Zagreba za 2021.


          Predsjednik Vijeća konstatira da su članovi Vijeća primili Prijedlog zaključka u pisanom obliku te otvara raspravu.
          Član Vijeća Vladimir Iviček, informira Vijeće da je kao zastupnik na sjednici Gradske Skupštine Grada Zagreba 26.08. postavio pitanje u vezi realizacije akcije“ proširenje područne škole Kupinečki Kraljevec i izgradnje nove sportske dvorane“ obzirom da su u Proračunu Grada Zagreba u 2021. osigurana sredstva i raspisan natječaj za izvođenje radova. Pročelnik Gradskog ureda za prostorno uređenje, g. Dinko Bilić je odgovorio da se čeka potpis na odluku o odabiru izvođača radova te sklapanje ugovora.
         Član Vijeća, Ivica Mavračić pita zašto u zaključak nije uvrštena akcija „izgradnja sportske dvorane u Horvatima“.
         Voditelj P.O. Brezovica, Milan Kulaš odgovara da navedena akcija ne može biti uvrštena u Proračun budući da nema građevinsku dozvolu.
          Ivica Mavračić navodi da se ovim pitanjem bavi već osam godina i stalno nešto fali te obzirom na izuzetno lošu dinamiku ishođenja dokumentacije inzistira  da se organizira  sastanak kod Gradonačelnika.
          Predsjednik Vijeća upoznaje članove Vijeća da je prisustvovao sjednici Koordinacije predsjednika vijeća gradskih četvrti i Gradonačelnika te da je među ostalim, bilo rečeno da će Gradonačelnik za dva mjeseca krenuti u obilazak gradskih četvrti te bi do tada  trebali pripremiti probleme s kojima će izaći pred Gradonačelnika.
          Zdravko Harmicar pita je li ta akcija uopće u ikakvoj proceduri.
          Milan Kulaš navodi da je u Programu javnih potreba već četiri godine.
          Marina Pucević informira da je u 2021. bilo osigurano 100.000,00 kn, ali je trebalo dopuniti građevinsku dozvolu.
          Zdravko Harmicar iznosi da je mišljenja da treba organizirati sastanak s Pročelnikom Gradskog ureda za obrazovanje kako bi Vijeće Mjesnog odbora Horvati i Vijeće Gradske četvrti Brezovica imali pouzdanu informaciju.
         Nakon dalje rasprave u kojoj su sudjelovali: Irena Borovina, Milan Kulaš i Ivan Pucko, predsjednik Vijeća daje Prijedlog na usvajanje.
         Vijeće je jednoglasno (10 “za”) donijelo

ZAKLJUČAK
o davanju mišljenja na Prijedlog odluke o izmjenama i dopunama Proračuna Grada Zagreba za 2021. te prijedloge izmjena  dopuna programa javnih potreba po djelatnostima

1. Na zamolbu Stručne službe gradonačelnika, Vijeće Gradske četvrti Brezovica razmotrilo je Prijedlog odluke o izmjenama i dopunama Proračuna Grada Zagreba za 2021. te  prijedloge programa javnih potreba po djelatnostima


2. Vijeće nije suglasno s Prijedlogom odluke o izmjenama i dopunama Proračuna Grada Zagreba za 2021., i to s izmjenama u Prijedlogu programa radova kapitalnih ulaganja u objekte za društvene djelatnosti i sanaciju i građenje objekata oštećenih u potresu u Gradu Zagrebu u 2021. te traži da se započne s radovima uvrštenim u isti, kako slijedi:

           -  OŠ Brezovica – područna škola Kupinečki Kraljevec – proširenje škole i izgradnja
              nove sportske dvorane 
                
   
1. Ovaj se zaključak dostavlja Stručnoj službi gradonačelnika.







Ad 10) Prijedlog zaključka o davanju mišljenja na Prijedlog izmjena Programa 
            građenja komunalne infrastrukture na području Grada Zagreba u 2021.


           Predsjednik Vijeća konstatira da su članovi Vijeća primili Prijedlog zaključka u pisanom obliku, obrazlaže Prijedlog zaključka te otvara raspravu.
Obzirom da se nitko ne javlja za riječ, daje Prijedlog na usvajanje.
         Vijeće je većinom glasova (9 “za” i 1 “suzdržan”) donijelo

ZAKLJUČAK
o davanju mišljenja na Prijedlog izmjena Programa građenja komunalne infrastrukture na području Grada Zagreba u 2021.


1. Na zamolbu Stručne službe gradonačelnika Vijeće Gradske četvrti Brezovica 
    razmotrilo je Prijedlog izmjena i dopuna Programa građenja komunalne 
    infrastrukture na području Grada Zagreba u 2021.


2. Vijeće nije suglasno s Prijedlogom izmjena i dopuna Programa građenja 
    komunalne infrastrukture na području Grada Zagreba u 2021. te traži da se 
    započne s radovima  iz predmetnog programa, i to kako slijedi:

· započeti s gradnjom nogostupa u Dragonožečkoj cesti
· započeti s gradnjom nogostupa u Hudobičkoj i Grančarskoj ulici


3. Ovaj se zaključak dostavlja Stručnoj službi gradonačelnika i Gradskom uredu za prostorno 
    uređenje, izgradnju Grada, graditeljstvo, komunalne poslove i promet, Sektoru za građenje
    komunalne infrastrukture i održavanje javnoprometnih površina, javnih objekata i javne 
    rasvjete i Sektoru za ceste.


Ad 11) Prijedlog zaključka o davanju mišljenja na Prijedlog izmjena i dopuna 
            Programa održavanja javnih prometnih površina, građevina i uređaja javne 
            namjene, javne rasvjete te izvanrednog održavanja nerazvrstanih cesta na 
            području Grada Zagreba u 2021.


            Predsjednik Vijeća konstatira da su članovi Vijeća primili Prijedlog zaključka u pisanom obliku te otvara raspravu.
            Potpredsjednik Vijeća, Ivan Pucko informira članove Vijeća o nastojanjima Vijeća Mjesnog odbora Kupinečki Kraljevec I. da se Grančarska ulica i dio ulice Kraljevečki brijegi gdje je izgrađena kanalizacija hitno sanira budući je u katastrofalnom stanju te  sastancima koji su na tu temu održani u organizaciju Gradskog ureda za mjesnu samoupravu da se iznađe način financiranja hitne sanacije prije zime kako bi cesta bila donekle prohodna. Sa problematikom je putem Pročelnice Gradskog ureda za mjesnu samoupravu upoznat Gradonačelnik. Nakon čega su dogradonačelnik i Pročelnica obišli prometnicu i dogovoreno je da se izvrši hitna  sanacija u najkritičnijim dijelovima, a iduće godine bi se u Program gradnje komunalne infrastrukture uvrstilo projektiranje i gradnja prometnice, sa izgradnjom oborinske odvodnje i nogostupa te javne rasvjete, pješačka staza za dio Grančarske ulice gdje ima uvjeta. Procjena je da bi za to trebalo u Proračunu Grada Zagreba osigurati od cca 7.000.000,00  do 12.000.000,00 kn. Procjena hitne sanacije je cca 600.000,00 kn, cca 400.000,00 kn iz asfalterskog programa MO Kupinečki Kraljevec I, a iz Plana komunalnih aktivnosti Vijeće Gradske četvrti Brezovica bi trebalo osigurati 200.000,00 kn.
            Ivica Mavračić pita je li ostalo sredstava iz asfalterskog programa Mjesnog odbora Horvati.
            Milan Kulaš navodi da je asfalterski program u ingerenciji Vijeća Mjesnog odbora Horvati.
            Irena Borovina pita je li poznata vrijednost radova izvanrednog održavanja mosta u ulici dr. Luje Naletilića. 
            Marina Pucević odgovara da je predviđeno 500.000,00 kn, no stvarna vijednost se utvrđuje provođenjem postupka javne nabave.
            Obzirom da se više nitko ne javlja za riječ, Predsjednik Vijeća daje Prijedlog na usvajanje.
            Vijeće je jednoglasno (10 “za”) donijelo

ZAKLJUČAK
       o davanju mišljenja na Prijedlog izmjena i dopuna Programa održavanja javnih prometnih površina, građevina i uređaja javne namjene, javne rasvjete, te izvanrednog održavanja nerazvrstanih cesta na području Grada Zagreba u 2021.



1. Na zamolbu Stručne službe gradonačelnika, Vijeće Gradske četvrti Brezovica razmotrilo je Prijedlog izmjena i dopuna Programa održavanja javnih prometnih površina, građevina i uređaja javne namjene, javne rasvjete, te izvanrednog održavanja nerazvrstanih cesta na području Grada Zagreba u 2021.


2. Vijeće nije suglasno s Prijedlogom izmjena i dopuna Programa održavanja javnih prometnih površina, građevina i uređaja javne namjene, javne rasvjete, te izvanrednog održavanja nerazvrstanih cesta na području Grada Zagreba u 2021. te traži da se u isti uvrsti sljedeće:

· izvanredno održavanje mosta u ulici Luje Naletilića
· izrada projektne dokumentacije za izvanredno održavanje Grančarske ulice i dijela ulice Kraljevečki brijegi u kojem je izgrađena kanalizacijska mreža (žurno)



3. Ovaj se zaključak dostavlja Stručnoj službi gradonačelnika i Gradskom uredu za prostorno uređenje, izgradnju Grada, graditeljstvo, komunalne poslove i promet, Sektoru za građenje komunalne infrastrukture i održavanje javnoprometnih površina, javnih objekata i javne rasvjete i Sektoru za ceste. 

Ad 12) Prijedlog zaključka o davanju mišljenja na Nacrt prijedloga Odluke o mjestima 
            za  trgovinu na malo izvan prodavaonica i tržnica na malo koja se obavlja na 
            pokretnim napravama i vanjskom izgledu pokretnih naprava i privremenih 
            građevina

            Predsjednik Vijeća konstatira da su članovi Vijeća primili Prijedlog zaključka u pisanom obliku te otvara raspravu.
            Obzirom da se nitko ne javlja za riječ, daje Prijedlog na usvajanje.
            Vijeće je jednoglasno (10 “za”) donijelo

ZAKLJUČAK
o davanju  mišljenja na Nacrt prijedloga Odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama i vanjskom izgledu pokretnih naprava i privremenih građevina


4. Vijeće je razmotrilo zamolbu  Stručne službe gradonačelnika za davanje mišljenja na Nacrt prijedloga 
Odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama i vanjskom izgledu pokretnih naprava i privremenih građevina

      
1. Vijeće predlaže da se u Nacrtu prijedloga Odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama i vanjskom izgledu pokretnih naprava i privremenih građevina članak 3., točka 17. GRADSKA ČETVRT BREZOVICA dopuni sljedećim lokacijama:

	Broj 
lokacije
	Naziv lokacije
	Mjesni 
odbor
	Namjena
	Broj 
mjesta
	Tip pokretne 
naprave

	    1
	               2
	          3
	          4
	   5
	       6

	    3.
   3.1.
   3.2.
   3.3.
    
	Brezovička cesta 100-
ispred Poštanskog ureda
	
Brezovica
	prodaja voća i povrća i proizvoda od mlijeka
prodaja borova
plodine
	   1

   1
   1
	štand
 
štand
peć




         
6. Ovaj se zaključak dostavlja Gradskom uredu za prostorno uređenje, izgradnju Grada, graditeljstvo, komunalne poslove i promet, Sektoru za pravne i financijske poslove, Šubićeva 38.






Ad 13) Obavijesti, pitanja i prijedlozi

      Predsjednik Vijeća, Tomislav Cavrić konstatira da su članovi Vijeća uz ovu točku dnevnog reda primili odgovor Gradskog ureda za prostorno uređenje na vijećničko pitanje g. Ivice Mavračića u vezi realizacije akcije rekonstrukcije OŠ Stjepan Benceković i izgradnje sportske dvorane.
      Voditelj P.O. Brezovica (Novi Zagreb)  informira članove o sastanku sa predstavnicima Vodoopskrbe i odvodnje d.o.o. na temu realizacije projekata na području Gradske četvrti Brezovica. Za nastavak gradnje kanalizacije u ulici Kraljevečki brijegi radi se novelacija projekta kojim su obuhvaćene ulice Štrpet i Tumbri. Za očekivati je da će to trajati tri godine. Vezano uz projekat kanalizacije sliva potoka Ograja, ako se riješi građevinska dozvola, izgradnja  bi se kandidirala za financiranje iz sredstava EU fondova. Projektiranje kanalizacije za naselje Horvati i Dragonožec je u tijeku.
         Marina Pucević napominje da su predstavnici Vodoopskrbe i odvodnje d.o.o.  obećali da će dostaviti zapisnik sa sastanka i tablice sa projekcijama.
         Ivica Mavračić informira Vijeće da je puno roditelja  djece predškolske dobi iz naselja Horvati nezadovoljno budući da nisu mogli upisati djecu u vrtiće te bi se trebala rješavati gradnja dječjeg vrtića u Horvatima.
         Vladimir Iviček iznosi da je na prethodnoj sjednici Gradske Skupštine postavljeno pitanje u vezi navedene problematike, no odgovor je bio da su sva djeca za koje je tražen upis primljena.
         Marina Pucević iznosi da ima informaciju od jednog odgajatelja da je zadužen za grupu od dvadesettroje  djece, a  po propisu grupe ne bi smjele biti veće od dvanaestero djece, što su loši uvjeti  i za djecu i za odgajatelje. Smatra da je neophodna gradnja novih dječjih vrtića te pita je li stigao odgovor na njezino vjećničko pitanje u vezi izgradnje dječjeg vrtića  u Odranskom Obrežu sa prethodne sjednice.
         Voditelj P.O. Brezovica, Milan Kulaš navodi da su sva vijećnička pitanja sa zadnje sjednice  proslijeđena nadležnim tijelima na očitovanje, no odgovor je zaprimljen samo na pitanje Ivice Mavračića u svezi škole i dvorane u naselju Horvati.
          Marina Pucević traži da se uputi požurnica na njen upit za dječji vrtić u Odranskom Obrežu.
          Vladimir Iviček traži da se o nepostupanju gradskih upravnih tijela po pitanjima vijećnika obavijesti Gradonačelnik.
          Srećko Tatar infomira da je Vijeće Mjesnog odbora Kupnečki Kraljevec – centar donijelo još u prošlom sazivu zaključak o izgradnji dječjeg vrtića u Kupinečkom Kraljevecu. Postoji i zemljište u vlasništvu RH.
          Predsjednik Vijeća, Tomislav Cavrić daje riječ g. M.M.
           M.M. zahvaljuje te pozdravlja članove Vijeća. Iznosi da živi u Kupinečkom Kraljevcu, a inače je vozač hitne pomoći te svoje radno vrijeme 90% provodi na području Gradske četvrti Brezovica, a u posljednje vrijeme obavljanje posla uvelike mu otežavaju  ležeći policajci, odn. uzdignute plohe na području Gradske četvrti Brezovica, osobito na glavnoj prometnici gdje ih ima svako malo, a ograničenje brzine je 40 km/sat. Najviše su ugroženi pacijenti. Apelira na Vijeće da poduzme radnje kako bi hitna pomoć mogla pružiti što bržu pomoć pacijentima te da se iznađe drugo rješenje za smirivanje prometa.
        Srećko Tatar upoznaje nazočne o nastojanju Vijeća Mjesnog odbora Kupinečki Kraljevec – centar po pitanju rješenja sigurnosti u prometu upravo iz razloga što su smatrali da uzdignute plohe nisu rješenje za smirivanje prometa te su predložene kamere.  No, predstavnici Prometne policije su rekli da na ovom području nema crne točke u prometu te da  stoga ne mogu postaviti kamere. Obzirom na navedeno, mišljenja je da ako nema crne točke ne treba niti uzdignutih ploha, osim u zonama škola, vrtića i sl.
       Irena Borovina predlaže da se mapiraju uzdignute plohe te da se napravi revizija.

       Predsjednik, Tomislav Cavrić zahvaljuje članovima na radu te zaključuje  3. sjednicu  Vijeća Gradske četvrti Brezovica.  

        Dovršeno u 19,35 sati.

        Zapisnik izradila:
           Lidija Špišić

